Aemilia Lepida

Aemilia Lepida (nata circa annum 3 a.C.n.) fuit proneptis Augusti imperatoris.

Filia maior Iuliae minoris et Lucii Aemilii Paulli in pueritia consobrino Claudio, posteriori imperatori, desponsata est. Quae desponsatio soluta est, cum mater eius anno 8 in odium venit, quod rem cum Decimo Silano, fratre Marci Iunii Silani, habuisset. Tacitus, Annales 3,24,3s.

In vicem eius paulo post Marco Iunio Silano Torquato nupsit. Liberi eorum fuerunt:
Decimus Iunius Silanus Torquatus (consul 53) (natus circa annum 10; mortuus 64)
Lucius Iunius Silanus (praetor 48) (natus circa annum 12; mortuus 49), Octaviae desponsatus
Marcus Iunius Silanus (consul 46) (natus 14; mortuus 54)
Iunia SilanaIta Rudolf Hanslik: Iunius 27. I. Silana. In: Der Kleine Pauly (KlP). Vol. 2, Stuttgardiae 1967, Coll. 1561. (nata circiter 15–20; mortua 59) aut Iunia Lepida Ita Prosopographia Imperii Romani (PIR²) (1966) I 861 et Stemma p. 351.
Iunia Calvina (nata circa annum 25; mortua post 79).

De morte Aemiliae Lepidae nihil notum est. Liberi nepotesque paene omnes Agrippina minore et Nerone auctoribus interfecti sunt, quod posteri Augusti sibi periculo esse potuissent.

 Notae 

 Bibliographia 
Paul von Rohden: Aemilius 169. In: Paulys Realencyclopädie der classischen Altertumswissenschaft (RE). Vol. I,1, Stuttgardiae 1893, Coll. 591 s.

Categoria:Romani antiqui
Categoria:Mulieres
Categoria:Nati 3 a.C.n.
Categoria:Mortui saeculo 1
Categoria:Propinqui hominum clarorum
Categoria:Augustus